Gatehandler med *parol* av mange farger og utforminger.
En helt enkel *paról* laget av *capiz*skjell.
**Parol** er navnet på en vanlig juleutsmykning på Filippinene. De er tradisjonelt utformet som fem- eller sekstakkede stjerner, og symboliserer Betlehemsstjernen. Disse julestjernene henges gjerne rett utenfor hjemmene, og de er gjerne vesentlig større enn de julestjerner som benyttes i hjemmene i Norge, og ofte større enn de som henger i norske julegater.

Ordet *paról* kommer fra det spanske *farol*, «lanterne».

En parol er tradisjonelt laget av bambus og papir, men ofte er plast det foretrukne materiale. Det finnes også svært utførlige laget av *capiz*skjell.

Historisk bakgrunn
------------------

De gjengse mønstre for *paról* er blitt utviklet fra den femtakkede papirstjernelanterne som første gang ble laget i 1928 av kunstneren Francísco Estanislao. Hans kreasjon ble laget av bambuspinner dekket med *papél de japón* (japanpapir), illuminert med en lysekjerte eller av *kalburo* (karbid). Denne typen lanterne ble benyyttet av *barrio*folk for å lyse opp veiene i mørket under de tradisjonelle *Simbáng Gabi*-messene, messefeiringer de ni siste dager før jul før daggry, gjerne ved 4-tiden. Dette var før elektrisiteten var kommet mange steder på landsbygden.

Bruk
----

### På Filippinene

Pyntingen med lysende *paról* er blitt et kjennetegn for filippinsk jul som er vel så karakteristisk som juletreet i mange andre land. De kan dukke opp i gatebildet lang tid før både jul og advent, på lignende måte som norsk og vestlig «tjuvstart» på julen i gater og forretninger. Men *paról* har beholdt sin opprinnelige tilknytning til førjulsmessene fra 16. til 24. desember. Disse lanternene blir hengende til ut i januar, og fjernes vanligvis etter Epifani (*trettende dag jul*), til ære for de hellige tre konger og deres gjesting hos Jesusbarnet.

Det er vanlig å arrangere konkurranser om den gjeveste *parol*. Én slik begivenhet er den årlige *Giant Lantern Festival* i Pampanga.

### Utenlands

Med filippinsk utvandring har bruken av *paról* spredt seg i noen grad. I Østerrike, er tenningen av *60 parol* på «det filippinske tre» blitt en attraksjon på de årlige *Wiener Christkindlmarkt* (Wiens julemarked). Prosjektet, som første gang ble gjennomført i 2006, er et samarbeid mellom bystyret og den filippinske ambassaden, som introduserte lanternene i 2006.

I San Francisco i California ble en årlig *Annual Paról Festival* innført i 2000 Filippinere og deres etterkommere introduserer bruken i mange land.

Referanser
----------

1. ↑  Gamboa Alejandro, Reynaldo; m.fl. «Parol (page 2)». *Filipino heritage*. Tatak Pilipino. Besøkt 20. desember 2007. CS1-vedlikehold: Eksplisitt bruk av m.fl. (link)
2. ↑  J. John (2005). *A Christmas Compendium*. Continuum International Publishing Group. s. 67. ISBN 0-8264-8749-1. Besøkt 20. desember 2007. CS1-vedlikehold: Dato og år (link)
3. ↑  Driskill, J. Lawrence (1997). *Christmas Stories from Around the World: Honoring Jesus in Many Lands*. Hope Publishing House. s. 53. ISBN 0-932727-87-5. Besøkt 20. desember 2007. CS1-vedlikehold: Dato og år (link)
4. ↑  Frank, Sarah (2005). *Filipinos In America*. Lerner Publications. s. 53. ISBN 0-8225-4873-9. Besøkt 20. desember 2007.  Sjekk datoverdier i `|year= / |date= mismatch` (hjelp)
5. ↑  Orejas, Tonette (17. desember 2007). «Giant lanterns go ‘dancing’». Inquirer Mobile. Arkivert fra originalen 5. juni 2009. Besøkt 20. desember 2007.
6. ↑  «‘Parol’ a big hit in Austria». Philippine Daily Inquirer. 26. november 2007. Arkivert fra originalen 19. januar 2008. Besøkt 20. desember 2007.
7. ↑  Orejas, Tonette (12. desember 2006). «Rains won’t dampen Fil-Ams’ lantern festival». Philippine Daily Inquirer. Besøkt 20. desember 2007.
8. ↑  Magocsi, Paul R. (1999). *Encyclopedia of Canada's Peoples*. University of Toronto Press. s. 510. ISBN 0-8020-2938-8. Besøkt 20. desember 2007.  Sjekk datoverdier i `|year= / |date= mismatch` (hjelp)

Eksterne lenker
---------------

* (en) Parols – kategori av bilder, video eller lyd på Commons Rediger på Wikidata